ნეფერტარი
ნეფერტარი — ძველი ეგვიპტის დედოფალი, რამსეს II-ის პირველი ცოლი. მისი წარმომავლობის შესახებ პრაქტიკულად არაფერია ცნობილი. არსებობს ვერსია, რომ იგი უნდა იყოს XVIII დინასტიის ბოლოსწინა ფარაონის ეიეს ოჯახის წევრი. ეგვიპტესა და ხეთებს შორის დადებული სამშვიდობო ხელშეკრულების შემდეგ, როგორც ჩანს, აქტიურად მონაწილეობდა ქვეყნის პოლიტიკურ ცხოვრებაში. ნეფერტარს ჰქონდა მშვიდობიანი მიმოწერა ხეთების მეფე თუთხალია IV-სთან. იგი დაკრძალულია მეფეთა ველზე. მისი საფლავი აღმოაჩინეს 1904 წელს.